PATVIRTINTA

Trakų gimnazijos direktoriaus

2022 m. lapkričio 9 d. įsakymu Nr. V-131

**Gimnazijoje taikomos drausminimo kopėtėlės**

1. Intervencija į situaciją ir korekcinis pokalbis, kurį vykdo darbuotojas, kuris pastebėjo netinkamą elgėsį - iškart po įvykio. Įvykio registravimas ,,Patyčių registravimo žurnale“ ir socialinio pedagogo ar klasės vadovo informavimas.
2. Trumpas korekcinis pokalbis su dviems suaugusiais (vienas iš jų – klasės vadovas, kitas – matęs patyčių situaciją mokytojas, administracijos atstovas, švietimo pagalbos specialistas ar kitas darbuotojas). Reikalaujama liautis netinkamai elgtis bei informuojama apie tolimesnes pasekmes nesiliovus. Primenamos 4 taisyklės prieš patyčias. Individualus klasės vadovo pokalbis su mokiniu ir tėvais. Socialinis pedagogas ar klasės vadovas užpildo ,,Patyčių atvejo protokolą“.
3. Susitikimas su parsižengusio mokinio tėvais ar globėjais, klasės vadovu ir administracijos atstovu. Gimnazija reikalauja liautis netinkamai elgtis, sudaromas konkrečių veiksmų planas bei tolimesnio poveikio priemonės. Mokinys įpareigojamas lankyti socialinių įgūdžių ugdymo/elgesio korekcijos užsiėmimus tiesioginiu ar nuotoliniu būdu. Pagal poreikį teikti psichologo pagalbą skriaudikui ir skriaudiko aukai.
4. Netinkamo elgesio svarstymas gimnazijos Vaiko gerovės komisijoje, dalyvaujant vienam iš mokinio tėvų ar globėjų, bei (esant reikalui) taikomų poveikio priemonių koregavimas. Vaiko gerovės komisijos siūlymas skirti nuobaudą raštu: pastabą, įspėjimą ar papeikimą (priklausomai nuo netinkamo elgesio pobūdžio).
5. Gimnazijos Vaiko gerovės komisijos posėdyje priimamas siūlymas kreiptis į Trakų miesto savivaldybės Vaiko gerovės komisiją dėl pasikartojančio ar nuolatinio smurtinio elgesio ar/ir patyčių.
6. Prašymas Trakų miesto savivaldybės Vaiko gerovės komisijai vaikui iki 16 metu skirti minimalią ar vidutinę priežiūrą.